โฉมหน้าใหม่
22 เม.ย. 2556 ถือเป็นฤกษ์ดี ที่ธนาคารเพื่อการเกษตรและสหกรณ์การเกษตร (ธ.ก.ส.) จะเปิดบ้านใหม่ สำนักงานใหญ่ที่บางเขน อย่างเป็นทางการแล้ว
11 เม.ย. 2556

22 เม.ย. 2556 ถือเป็นฤกษ์ดี ที่ธนาคารเพื่อการเกษตรและสหกรณ์การเกษตร (ธ.ก.ส.) จะเปิดบ้านใหม่ สำนักงานใหญ่ที่บางเขน อย่างเป็นทางการแล้ว
งานนี้ ลักษณ์ วจนานวัช ผู้จัดการ ธ.ก.ส. แสนภูมิใจที่การทุ่มทุนสร้างสำนักงานใหม่ไปหลายพันล้านบาท บัดนี้ทำได้สมศักดิ์ศรีแบงก์เกษตรอันดับหนึ่งของประเทศ
ไฮไลต์เด็ด มีทั้งพิพิธภัณฑ์ หอสมุด หอจดหมายเหตุ หอเกียรติยศ จัดเก็บเรื่องราวการพัฒนาทางการเกษตร ความรู้ด้านวิชาการ เทคโนโลยี OTOP บันทึกเหตุการณ์สำคัญ บุคคลสำคัญในภาคเกษตร และความรู้ด้านสินเชื่อทางการเกษตร ต่อไปจะเปิดให้ผู้ที่สนใจมาดูงานได้ตื่นตาตื่นใจไม่น้อยหน้าเอกชน 
เพราะมีทั้งหุ่นขี้ผึ้ง แถมหอชมภาพยนตร์ 4 มิติ ดูกันเพลิน จนนึกว่าไปเที่ยวที่พิพิธภัณฑ์ Ripley’s Believe It or Not ที่พัทยา
นอกจากนี้ ยังมีการสร้างพระพุทธเกษตร์รักษา พระพุทธรูปประจำธนาคาร ปางนาคปรก ซึ่งเป็นสัญลักษณ์แห่งน้ำและความอุดมสมบูรณ์ 
พระอนุสาวรีย์พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ และอนุสาวรีย์อาจารย์จำเนียร สาระนาค เพื่อเป็นศูนย์รวมแห่งจิตใจและการมุ่งมั่นทำความดีต่อแผ่นดินอีกด้วย